标题：太原府
太原府历史
太原府东至直隶赵州五百五十里，东南至辽州三百四十里，南至沁州三百十里，西南至汾州府二百里，西至陕西吴堡县界五百五十里，北至大同府朔州四百里。自府治至江南江宁府二千四百里，至京师一千二百里。
《禹贡》冀州地。春秋时为晋国。战国时属赵。秦置太原郡。两汉因之，兼置并州治焉。魏为太原国，并州仍旧。晋因之，后为刘渊所据，旋没于石勒，又为慕容燕所据，苻坚复取之。后魏仍为太原郡，兼置并州。北齐、后周皆因之。隋初，废郡置并州《隋志》：开皇二年，置河北道行台。九年，改为总管府，大业初府废。大业初，改曰太原郡。唐初，曰并州初置大总管府，又改大都督府，武后长寿元年，置北都，旋复曰并州。开元十一年，又置北都，改并州为太原府天宝元年，改北都为北京，又为河东节度使治所。《唐书》：至德初，命李光弼为北都留守。史盖因旧称书之，非是时又改京为都也。宝应初，始复曰北都。五代唐为西京，又改为北京。周时，为刘崇所据。宋太平兴国四年，改置并州，嘉?中，复曰太原府亦曰太原郡河东军节度。金因之改军曰武勇，寻复曰河东。元曰太原路。大德九年，改冀宁路。明初为太原府，领州五、县二十。今仍曰太原府。
府控带山河，踞天下之肩背，为河东之根本，诚古今必争之地也。周封叔虞于此，其国日以盛强，狎主齐盟，藩屏周室者，几二百年。迨后赵有晋阳，犹足拒塞秦人，为七国雄。秦庄襄王二年，蒙骜击赵，定太原，此赵亡之始矣。汉高二年，韩信虏魏豹，定魏地，置河东、太原、上党郡，此所以下井陉而并赵代也。后置并州于此，以屏蔽三河，联络幽、冀。后汉末，曹操围袁尚于邺，牵招说高?曰：并州左有恒山之险，右有大河之固，北有强胡，速迎尚以并力观变，犹可为也。及晋室颠覆，刘琨拮据于此，犹足以中梗胡、羯。及琨败，而大河以北，无复晋土矣。拓跋世衰，尔朱荣用并、肆之众，攘窃魏权，芟灭群盗，及高欢破尔朱兆，以晋阳四塞，建大丞相府而居之。胡氏曰：太原东阻太行、常山，西有蒙山，南有霍太山、高壁岭，北扼东陉、西陉关，是以谓之四塞也。及宇文侵齐，议者皆以晋阳为高欢创业之地，宜从河北直指太原，倾其巢穴，便可一举而定。周主用其策，而高齐果覆。隋仁寿末，汉王谅起兵晋阳，遣其党余公理出大谷、趣河阳见河南重险，綦良出滏口、见河南磁州，趣黎阳见直隶?县，刘建出井陉见直隶重险、略燕赵，乔钟葵出雁门、略代北，又遣裴文安等入蒲津，径指长安，寻为杨素所破败。大业十三年，李渊以晋阳举义，兵遂下汾、晋，取关中。唐武德二年，刘武周自马邑南侵，其党范君璋曰：晋阳以南，道路险隘，悬军深入，无继于后，进战不利，何以自全？武周不听。时世民言于唐主曰：太原王业所基，国之根本，请往讨之。武周败却，其后建为京府，复置大镇，以犄角朔方，捍御北狄。李白云：太原襟四塞之要冲，控五原之都邑。是也。及安史之乱，匡济之功，多出河东，最后李克用有其地，与朱温为难。天复元年，朱全忠攻李克用于太原，遣其徒氐叔琮入自太行，张文恭以魏博兵入自磁州新口，葛从周以兖、郓、成、德兵入自土门即井陉也，张归厚以?州兵入自马岭，王处直以义武兵入自飞狐，侯言以慈、隰、晋、绛兵入自阴地，并抵晋阳城下，而不能克也。迨释上党之围，奋夹河之战，梁遂亡于晋矣。石敬瑭留守晋阳，遂易唐祚，而使刘知远居守。开运初，郭威谓知远曰：河东山川险固，风俗尚武，土多战马，静则勤稼穑，动则习军旅，此霸王之资也。知远果以晋阳代有中原。刘崇以十州之众，保固一隅。周世宗、宋太祖之雄武，而不能克也。宋太平兴国四年，始削平之，亦建为军镇。刘安世曰：太祖、太宗，尝亲征而得太原，正以其控扼二虏谓辽人，夏人也，下瞰长安谓开封，才数百里，弃太原则长安京城不可都也。及靖康之祸，金人要割三镇地三镇，太原、河间、中山也，李纲等以河北河东为国之屏蔽。张所亦言：河东为国之根本，不可弃也。时张孝纯固守太原，女真攻之不能克。及太原陷，敌骑遂长驱而南矣。蒙古蹙金汴京，亦先取其河东州郡。明初攻扩廓于太原，别军出泽、潞，而徐达引大兵自平定径趋太原，战于城下。扩廓败走，于是太原以下州郡，次第悉平。夫太原为河东都会有事关河以北者，此其用武之资也。
政区沿革
唐武后天授元年（690年）颁诏：“其并州宜置北都，改州为太原府。”此为太原建府之始。这时的北都太原府与京都长安，东都洛阳并称“三都”。唐玄宗“天宝元年（742年）改北都为北京。”太原称为北京、与西安长安，东京洛阳并称“三京”，进入唐代全盛时期。太原府治晋阳（太原市西南汾水东岸），下辖14县：太原、晋阳、榆次、阳曲、盂县、寿阳、乐平、太谷、祁县、文水、交城、清源、芦川、广阳（原名石艾）。五代十国时期，太原建置依唐未变。951-979间，为北汉首都。
北宋太平兴国四年（979年），宋太宗亲征北汉，宋将潘美“进筑长连城围太原”。北汉割据势力降宋。赵氏对太原人民的多次反抗深恶痛绝，“诏毁太原旧城”，诏废并州太原府，废太原、晋阳二县。晋阳被火烧水灌夷为废墟。新置平晋县于汾水之东。新置并州军事，移治于榆次（太原市榆次区）。同时依托唐明镇建太原新城。太平兴国七年（982年）“以（榆次）地非要会”，移并州军事治所于太原新城（今太原市）。下辖9县：阳曲（太原新城，即今太原市）、平晋、文水、祁县、太谷、榆次、清源、寿阳、盂县。
金天会四年（1127年），女真族建立的金国，破宋都汴梁，掳去徽、钦二帝，废北宋太原大都督府，新置“太原河东军总管府”，府治阳曲，隶属河东北路。金初太原府下辖10县与北宋太原府辖区属县无异。大定二十九年（1189年）“析平晋、榆次、清源三县地，置徐沟县”属太原府。兴定年间，升置盂县为盂州，仍属太原府辖。是时太原府辖10县1州：阳曲、平晋、榆次、清源、徐沟、文水、祁县、交城、太谷、寿阳、盂州。
元太祖（成吉思汗）十三年（1216年）伐金，攻取太原。元王朝建立后，废太原府置太原路，直归中书省。大德八年（1304年），元成宗诏颁改太原路为冀宁路。
洪武元年（1368年）朱元璋攻克大都逐元顺帝，定鼎南京，废除宋、金、元以来的路制，废除元代冀宁路，复置太原府，隶属山西行中书省、府治阳曲县。洪武九年（1376年），扩建太原府城池，改山西行中书省为“承宣布政使司”，太原府隶属其下，辖6州、22县。其中府直辖13县：阳曲、榆次、太谷、祁县、徐沟、清源、交城、文水、寿阳、太原、盂县、静乐、河曲。6个州中，辖县州5个：平定州领乐平，忻州领定襄，代州领五台、繁峙、崞县，岢岚州领岚县、兴县，永宁州领宁乡、临县，保德州不辖县。明万历朝调整地方建置，把太原府所属的汾州、永宁州划出，新建汾州府，太原府所辖州为5，所辖县降为20县，其中府辖县仍为13，州辖县降至7。
清代太原府，隶属山西行省，府治阳曲县，依旧辖5州20县。一仍明代旧置。雍正二年（1724年）把太原府所辖平定、代、保德、忻4个州划出，升置为直属山西省辖的直隶州。同时还划出太原府直隶县盂县、寿阳、静乐3县和州辖县乐平、定襄、五台、崞县、繁峙、河曲、兴县7县，分属上述4个直隶州。太原府所辖州县大为缩减，降至1州10县：阳曲、太原、榆次、太谷、清源、徐沟、祁县、交城、文水。岢岚州，州下辖岚县。雍正八年（1730年）又划出保德直隶州所属兴县，归属岢岚州。太原府又辖1州、11县。乾隆二十年（1763年）将清源县并入徐沟县。此后太原府下辖1州10县，府治阳曲，终至清亡。
1913年废。
《元和郡县图志》记载
太原府，并州。开元户十二万六千八百四十。乡二百四十五。元和户十二万四千。乡二百四十九。今为河东节度使理所。
管州十一：太原府，汾州，沁州，仪州，岚州，石州，忻州，代州，蔚州，朔州，?州。县四十七。都管户一十五万一千六百八十三。
《禹贡》冀州之域。《禹贡》曰“既修太原”，注曰“高平曰原”，今以为郡名。《舜典》曰“肇十有二州”，王肃注曰：“舜为冀州之北太广，分置并州，至夏复为九州，省并州合於冀州。周之九州，复置并州。”《职方》曰：“正北曰并州，其山镇曰恒山，薮曰昭馀祁，川曰滹沱、沤夷，浸曰涞、易。”《释名》曰：“并，兼也，言其州或并或设，因以为名。”《春秋》晋荀吴败狄於大卤，即太原晋阳县也。中国曰太原，夷狄曰大卤。按晋，太原、大卤、大夏、夏墟、平阳、晋阳六名，其实一也。《太康地记》曰“并州不以卫水为号，又不以恒山为名，而言并者，盖以其在两谷之?乎？”按今州本高辛氏之子实沈，又金天氏之子台骀之所居也，《左传》曰：“昔高辛氏有二子，伯曰阏伯，季曰实沈，居於大林，不相能也，日寻干戈，后帝不臧，迁实沈於大夏主参。金天氏有裔子曰昧，为元冥师，生允格、台骀，以处太原。”晋阳县也。太原，台骀之所居。按今州又为唐国，帝尧为唐侯所封，又为夏禹之所都也。《帝王世纪》曰：“帝尧始封於唐，又徙晋阳，及为天子都平阳。”平阳即今晋州，晋阳即今太原也。又曰：“禹自安邑都晋阳，至桀徙都安邑，至周成王以封弟叔虞，是为晋侯。”
《史记》曰：“成王与叔虞戏，削桐叶为圭，曰：‘以是封汝。’周公请封之於唐，成王曰：‘吾戏耳。’周公曰：‘天子无戏言。’遂以封之。”今州，春秋时来晋国，战国时为赵地，《左传》曰：“晋赵鞅入晋阳以叛。”颍容曰：“赵简子居晋阳，至成公居邯郸。”《史记》曰：“智伯率韩魏攻赵，襄子奔保晋阳。”
晋为韩、魏、赵所灭，故其地属赵。《地理志》曰：“赵西有太原。”《秦本纪》曰：“庄襄王二年，蒙骜攻赵，定太原。四年，初置太原郡。”始皇置三十六郡，仍为太原郡。汉二年，魏豹反为楚，尽有太原、上党之地。九月，韩信虏魏豹，定魏地，置河东、上党、太原郡。六年，以太原二十一县为韩国，徙封韩王信，都太原。七年，信反，走入凶奴。十一年，封皇子为代王，都晋阳。文帝元年，立皇子参为太原王，都晋阳。《地理志》云太原郡领二十一县，属并州。後汉末，省并州入冀州。魏文帝黄初元年，复置并州，改太原郡为太原国。初，曹公围袁尚於邺，时袁绍外甥高?为并州刺史，沮授说?曰：“并州左有恒山之险，右有大河之固，北有强胡，宜速迎尚，并力观变。”?不能用，故败。晋惠帝时，并州之地尽为刘元海所有。其後刘曜徙都长安，自平阳已东尽入石勒。至苻坚、姚兴、赫连勃勃并於河东郡置并州。後苻丕为慕容垂所迫，奔於晋阳，称帝一年，为慕容永所灭。後魏复为太原郡。周武帝建德六年，平齐，置六府於并州，後省六府，置并州总管。隋开皇二年废总管，置河北道行台尚书省，今州理是也。九年，废行台，复置并州总管。大业元年废总管，三年罢州为太原郡。隋季延迟，寇盗充斥，炀帝以高祖为山西河东道抚慰大使、太原郡留守，仍遣武贲郎将王威、高君雅为副。时贼帅历山飞众号十万，来寇郡境，刘武周又杀太守王仁恭举兵马邑，俄又攻破汾阳。宫监裴寂、晋阳令刘文静劝高祖举兵，旬日?众至数万，威、君雅有疑心，高祖斩之以徇，时大业十三年也。其年入关，克定京邑，高祖辅政。
义宁元年，太原郡仍旧不改。武德九年罢郡为并州总管，三年废总管，四年又置，其年又改为上总管，五年又改为大总管，七年又改为大都督。天授元年罢都督府，置北都，神龙元年依旧为并州大都督府。开元十一年，玄宗行幸至此州，以王业所兴，又建北都，改并州为太原府，立起义堂碑以纪其事。二十一年，分天下州郡为十五道，置采访使以检察非法，太原为河东道。又於边境置节度使以式遏四夷，河东最为天下雄镇，河东节度理太原府，管兵五万五千人马一万四千匹，衣赐一百二十六万疋段，军粮五十万石。掎角朔方天兵军，太原府城内。圣历二年置，管兵二万人，马五千五百匹。?中郡守捉，东南去单于府二百七十里。调露中裴行俭破突厥置管兵七千七百人，马一千二百匹。东南去理所八百馀里。大同军，雁门郡北三百里，调露中突厥南侵，裴行俭开置，管兵九千五百人，马五千五百匹。东南去理所八百馀里。雁门，今代州。横野军安边郡东北百四十里，开元中河东公张嘉贞移置，管兵七千八百人，马一千八百匹。西南去理所九百馀里。
安边郡，今蔚州地界。定襄郡去理所百八十里。管兵三千人。定襄郡，今忻州。
雁门郡去理所五百里。管兵四千人。楼烦郡东南去理所二百五十里。管兵三千人。
楼烦郡，今岚州。岢岚军。楼烦郡北百里。长安中李迥秀置，管兵千人。东南去理所三百五十里。岢，音哿。天宝元年，改北都为北京。今太原有三城，府及晋阳县在西城，太原县在东城，汾水贯中城南流。
府境：东西南北八到：西南至上都一千二百六十里。南至东都八百九十里。东南至仪州三百四十五里。西南至沁州三百四十里。东至赵州五百六十里。北至忻州一百八十里。
正南微东至潞州四百五十里。东北至恒州五百里。
贡、赋：开元贡：人参，黄石钅?，柏子仁，蒲萄，甘草，龙骨，特生草，铜镜。赋：布，麻。
管县十三：太原，晋阳，榆次，清源，寿阳，太谷，祁，文水，交城，广阳，阳曲，盂，乐平。
太原县，赤，郭下。开元户二万一千六百五十六。乡四十。元和户垦田本汉晋阳县地，高齐河清四年，自今州城中移晋阳县於汾水东。隋文帝开皇十年，移晋阳县於州城中，仍於其处置太原县，属并州。大业三年罢州，置太原郡，县仍属焉。隋末移入州城，贞观十二年还迁於旧理，在州东二百六十步。
牢山，一名看山，在县东北四十五里。《後魏书》曰：“刘聪遣子粲袭晋阳，猗卢救之，遂猎牢山，陈阅皮肉，山为之赤。”其山出金钅?。
潜丘，在县南三里。《尔雅》曰：“晋有潜丘。”隋开皇二年於其上置大兴国观。
洞过水，东自榆次县界流入，西去县三十里入晋阳县界。
阳曲故城，在县东北四十五里。
阳直故城，在县东北二十里。隋开皇十六年改阳曲县，理此。
晋渠，在县西一里。西自晋阳县界流入。汾东地多咸卤，井不堪食，贞观十三年，长史英国公李?乃於汾河之上引决晋渠历县经ㄩ，又西流入汾水。
晋阳县，赤。郭下。开元户一万二千八百八十一。乡二十五。元和户本汉旧县也，属太原郡，至後魏并不改。按此前晋阳县理州城中，高齐武成帝河清四年，移晋阳县於汾水东，今太原县理是也。武平六年，於今理置龙山县，属太原郡，因县西龙山为名也。隋开皇三年，罢郡，置并州。十年，废龙山县，移晋阳县理之。大业三年，罢州，为太原郡，县仍属焉。皇朝因之。在州南二里。
悬瓮山，一名龙山，在县西南十二里。《山海经》曰：“悬瓮之山，晋水出焉，其上多玉，其下多铜。”
蒙山，在县西北十里。《十六国春秋》曰“前赵刘?征刘琨不克，略晋阳之人，逾蒙山而归”，即谓此也。今山上有杨忠碑，为周将讨齐战胜，隋开皇二年，追纪功烈，始建此碑。忠即文帝之考，谥曰武元皇帝。
汾水，北自阳曲县界流入，经县东二里，又西南入清源县界。
晋水，源出县西南悬瓮山。《水经注》曰：“晋水出悬瓮山，东过其县南。
昔智伯遏晋水灌晋阳，城不没者三版，後人踵其遗迹，盖以为沼。沼水分为二派，其北渎即智氏故渠也，其渎乘高东北注入晋阳城，以周灌溉，东南出城注入汾水。
其南渎，於石塘下伏流，东南出晋阳城南，又东南入於汾。”今按晋水初泉出处，砌石为塘，自塘东分为三派：其北一派名智伯渠，东北流入州城中，出城入汾水；其次派东流经晋泽南，又东流入汾水，此二派即郦道元所言分为二派者也，其南派，隋开皇四年开，东南流入汾水。
洞过水，东自太原县界流入，西入於汾，晋水下口也。《水经注》曰“刘琨之为并州也，刘元海引兵邀击之，合战於洞过”，即是水也。今按此水出沾县北山，沾即今乐平县也，水经县西南二十五里入汾水。
晋泽，在县西南六里。隋开皇六年，引晋水溉稻田，周回四十一里。
府城，故老传晋并州刺史刘琨筑。今按城高四丈，周回二十七里。城中又有三城，其一曰大明城，即古晋阳城也，《左传》言董安于所筑。《史记》云：“智伯攻襄子於晋阳，引汾水灌其城，城不浸者三版。”《春秋後语》云：“智伯攻晋阳，决晋水灌之，城中悬釜而炊。”今按城东有汾水南流，城西又有晋水入城，而《史记》云引汾水，《後语》云决晋水，二家不同，未详孰是。高齐後帝於此置大明宫，因名大明城。姚最《序行记》曰“晋阳宫西南有小城，内有殿，号大明宫”，即此也。城高四丈，周回四里。又一城南面因大明城，西面连仓城，北面因州城，东魏孝静帝於此置晋阳宫，隋文帝更名新城，炀帝更置晋阳宫，城高四丈，周回七里。又一城东面连新城；西面北面因州城，开皇十六年筑，今名仓城，高四丈，周回八里。
故唐城，在县北二里。尧所筑，唐叔虞之子燮父徙都之所也。
三角城，在县西北十九里，一名徙人城。
捍胡城，一名看胡城，在县北二十三里。
受瑞坛，在州理仓城中。义旗初，高祖神尧皇帝受瑞石於此坛，文曰“李理万吉”。
晋阳故宫，一名大明宫，在州城内，今名大明城是也。昔智伯攻赵襄子，襄子谓张孟谈曰：“无箭奈何？”对曰：“臣闻，董安于，简主之才臣也，理晋阳，公宫之垣，皆以艺蒿?苦墙之，蒿至於丈。”於是发而试之，其坚则??之劲不能过也。公曰：“矢足矣，吾铜少。”对曰：“臣闻，董安于之理晋阳，公宫之室，皆以炼铜为柱质，请发而用之，则有馀铜矣。”高齐文宣帝又於城中置大明宫。
竹马府，在州城中。
汾桥，架汾水，在县东一里，即豫让欲刺赵襄子，伏於桥下，襄子解衣之处。
桥长七十五步，广六丈四尺。
晋祠，一名王祠，周唐叔虞祠也，在县西南十二里。《水经注》曰：“昔智伯遏晋水以灌晋阳，其川上後人蓄以为沼。沼西际山枕水有唐叔虞祠，水侧有凉堂，结飞梁於水上，晋川之中，最为胜处。”《序行记》曰：“高洋天保中，大起楼观，穿筑池塘，自洋以下，皆游集焉。”至今为北都之胜。
介之推祠，在县东五十里。
唐叔虞墓，在县西南十六里。
高齐相国咸阳王斛律金墓，在县西南十七里。
起义堂碑，在乾阳门街。开元十一年，玄宗幸太原所立，御制并书。
晋祠碑，在乾阳门街。贞观二十年，太宗幸并州所置，御制并书。
讲武台，在县西北十五里。显庆五年置。
榆次县，畿。西去府五十六里。开元户一万五千四百三十七。乡三十。本汉旧县，即春秋时晋魏榆地。《左传》曰“石言於晋魏榆”，注曰：“魏，晋邑。
榆，即州理名也。”《史记》曰：“庄襄王二年，使蒙骜攻赵魏榆。”汉以为县，属太原郡。後魏太武帝并入晋阳县，宣武帝复置榆次县。高齐文宣帝省，自今县东十里移中都县理之，属太原郡。十年改中都县又为榆次县，三年罢州为郡，县仍属焉。皇朝因之。
麓台山，俗名凿台山，在县东南三十五里。
洞过水，东自寿阳县界流入，经县南四里，又西南入太原县界。
中都故城，县东十里。高齐移於废榆次城，即今县理是也。
凿台，在县南四里。《水经注》曰：“洞过水西过榆次县南，水侧有凿台，智伯瑶刳腹绝肠，折颈摺颐之处。”《史记》曰：“智氏信韩、魏从而伐赵，攻晋阳，韩、魏杀之於凿台之下。”《说苑》曰：“智氏见伐赵之利，不知榆次之祸。”皆谓此也。今按其台为洞过水所侵，无复遗迹。
原过祠，俗名原公祠，在县东九里。《史记》曰：“智伯率韩、魏攻赵，赵襄子惧，乃奔保晋阳。原过从，後，至於王泽，见三人，自带以上可见，自带以下不可见。与原过竹二节，莫通。曰：‘为我遣赵毋┰。’原过既至，以告襄子。
襄子斋三日，亲自剖竹，有朱书曰：‘赵毋┰，余霍泰山山阳侯天使也。三月丙戌，余将使汝反灭智氏。汝亦立我百邑。’襄子再拜，受三神之令。既灭智氏，遂祠三神於百邑，使原过主之。”
麓台山祠，俗名智伯祠，在麓台山上。
清源县，畿。东北至府三十九里。开元户八千五百四十一。乡十七。元和户本汉榆次县地，《地理志》曰“榆次有梗阳乡，魏戊邑。”按梗阳在今县南百二十步梗阳故城是也，自汉、晋皆为榆次县地。後魏省榆次县，地属晋阳。隋开皇十六年，於梗阳故城置清源县，属并州，因县西清源水为名。大业二年省，又为晋阳县地，武德元年重置。
汾水，经县东，去县九里，又江南入文水县界。
梗阳故县城，春秋晋大夫祁氏邑也，在县南百二十步。《左传》曰“晋杀祁盈，遂灭祁氏，分为七县，魏戊为梗阳大夫”，是也。隋开皇十六年，於其城内置清源县。
鹅城，在县东南二十二里。《晋阳春秋》曰：“永嘉元年，洛阳步广里地陷，有二鹅，色典苍者飞冲天，白者不能飞。苍杂色，故夷之象，刘曜以为己瑞，筑此城以应之。”
阎没墓，在县西南三里。《左传》曰：“梗阳人有狱，魏戊不能断，以狱上。
其大宗赂以女乐，魏子将受之。魏戊谓阎没必谏，许诺退朝，待於庭。馈入，召之。比置，三叹，魏子问之，对曰：‘或赐小人酒，不夕食，馈始至，恐不足。’中置，自咎曰：‘岂将军食之而有不足。及馈之毕，愿以小人之腹为君子之心，属餍而已。’魏子辞梗阳人。”
寿阳县，畿。西南至府一百五十里。开元户五千一百六十七。乡十。元和户本汉榆次县地，西晋於此置受阳寿，属乐平郡，永嘉後省。晋末山戎内侵，後魏太武帝迁戎外出，徙受阳之户於太陵城南，置受阳县，属太原郡。受阳县，即今文水县是也，隋开皇十年改受阳为文水县，又於受阳故城别置受阳县，属并州，即今县是也。大业三年，罢州为太原郡，县仍属焉。武德三年置受州，县改属焉。
贞观八年废受州，县属并州，十一年更名寿阳。
方山，在县北四十里。
洞过水，东自乐平县界流入，在县南五十里，又西南入榆次县界。
马首故城，在县东南十五里。《左传》曰“晋分祁氏之田为七县，韩固为马首大夫”，即其地也。
神武故城，後魏神武郡也，在县北三十里。周废。
太谷县，畿。西北至府七十五里。开元户一万五百九十。乡二十。元和户本汉阳邑县地，属太原郡，今县东十五里阳邑故城是也。後汉明帝以冯鲂为阳邑侯。
後魏太武帝省，景明二年复置阳邑县，属太原郡，即今县是也。高齐及周同。隋开皇三年罢郡，属并州，十八年改阳邑为太谷县，因县西太谷为名。大业三年，罢州为太原郡，县仍属焉。武德三年，分并州之太谷、祁二县於此置太州，六年省太州，复以太谷、祁县属并州。
白璧岭，在县北七十五里。
蒋谷水，今名象谷水，源出县东南象谷，经县北四里，北入清源县界。
阳邑故城，在县东南十五里。
咸阳故城，在县西南十里。秦伐赵筑之，以咸阳兵戍之，因名。
萝蘼亭，俗名落漠城，在县西北十九里。
祁县，畿。北至府一百里。开元户一万五千七百八十二。乡三十。元和户本汉旧县，即春秋时晋大夫祁奚之邑也，《左传》曰：“晋杀祁盈，遂灭祁氏，分为七县，以贾辛为祁大夫。”注曰“太原祁县也。按汉祁县在东南五里故祁城是也，後汉迄後魏并不改。高齐天保七年省，隋开皇十年重置，属并州。武德二年改属太州，六年省太州，还属并州。
帻山，在县东南六十里。
胡甲水，一名太谷水，东南自潞州武乡县界流入，又南入汾州平遥县界。
故祁城，汉祁县城也，在县东南五里。晋大夫贾辛邑。《水经注》曰：“贾辛以貌丑，妻不为言，与之如皋射雉，中之妻乃笑。”按《左传》魏献子谓贾辛曰：“昔贾大夫恶，取妻而美，三年不言，御以如皋射雉，获之，其妻始笑而言。”
注曰：“贾国之大夫。”以此而言，则辛非射雉者，郦道元所引为谬。
赵襄子城，在县西六里。
?州故城，後魏?州城也，在县西二十里。孝武帝永熙中寄理并州界，谓此也。
祁奚墓，在县东南七里。
後汉温序墓，在县西北十四里。序本祁人，死葬洛阳，其子梦序云：“久客思故乡。”乃反葬焉。
後汉周党墓，在县东南十四里。党，广武人，世祖引见，伏而不谒。
高齐唐邕墓，在县东南七十里。碑云“齐尚书令晋昌王。”
文水县，畿。东北至府百一十里。开元户一万二千六百六。乡二十三。元和户本汉大陵县地，属太原郡，今县东北十三里大陵故城是也。後魏省，仍於今理置受阳县，属太原郡。隋开皇十年，改受阳县为文水县，因县西文谷水为名。
皇朝因之。天授元年改为武兴县，神龙元年复为文水县。城甚宽大，约三十里，百姓於城中种水田。
汾水，东北自清源县界流入，经县东十五里，又西南入汾州隰城县界。
文水，西北自交城县界流入，经县西，又南入隰城县界。
大陵城，汉大陵县也，在县东北十里。《史记》曰，赵武灵王游大陵，梦处女鼓琴而歌。异日，数言所梦，想见其状。吴广闻之，因进孟姚焉。
平陶城，汉平陶县城也，在县西南二十五里，属太原郡。後魏改为平遥县，後西胡内侵，迁居京陵塞，在今汾州界。
大于城，在县西南十一里。本刘元海筑，令兄延年镇之，胡语长兄为大于，因以为名。
交城县，畿。东北至府八十里。开元户五千四百十三。乡十二。元和户本汉晋阳县地，开皇十六年分晋阳县置交城县，取迸交城为名，属并州。皇朝因之。
天授二年，长史王及善自山北故交城县移就?波村置。
少阳山，在县西南九十五里。其上多玉，其下多赤银。高二百丈，周回二十里。
羊肠山，在县东南五十三里。石磴萦委若羊肠，後魏於此立仓，今岭上有故石墟，俗云太武帝避暑之所。《地理志》上党，壶关亦有羊肠陂，在今潞州界，不谓此也。
狐突山，在县西南五十里。出铁钅?。
汾水，西北自岚州静乐县界流入。
文谷水，出县西南文谷。《水经》曰文水出大陵县西山文谷。按大陵县，在今文水县北十三里大陵故城是也。文水发源此城西北，东南流入文水县界，行八十里。
广阳县，畿。西南至府三百六十里。开元户二千六百七十三。乡五。元和户本汉上艾县地，属太原郡。後汉属常山国，晋属乐平郡，後魏改石艾县，属乐平郡不改。隋开皇三年罢郡，改属辽州。大业三年，省辽州後属并州。武德三年，又属辽州。辽州，今太原府乐平县理是也。六年，改属受州，贞观八年废受州後属并州。天宝元年改为广阳县，因县西南八十里广阳故城为名也。
浮山，在县东南三十五里。
泽发水，一名阜浆水，亦名妒女泉，源出县东北董卓垒东。今其泉初出，大如车轮，水色青碧。泉傍有祠，土人祀之，妇人ㄚ服靓妆，必兴雷电，故曰妒女。
故老传此泉中有神似鳖，昼伏夜游。神出，水随神而涌。其水东北流入井陉县界。
废受州城，在县西北三十里。旧名塞鱼城，武德八年因故迹筑，移受州理此，贞观八年废。
井陉故关，在县东北八十里。《史记》曰：“汉二年，韩信与张耳欲东下井陉击赵王，成安君陈馀聚兵井陉口二十万，广武君李左车说成安君曰：‘井陉道狭，车不得方轨，骑不得成列。假臣奇兵三万，从?道绝其辎重，不至十日，两将之头，可致戏下。’”馀不从，故败。今按井陉亦名土门。
盘石故关，在县东北七十里。
苇泽故关，在县东北八十里。
董卓垒，在县东北八十里。《水经注》曰：“泽发水出董卓垒东。”
妒女祠，在县东北九十里，泽发水源。
阳曲县，畿。南至府七十里。开元户八千一百二十二。乡十六。元和户。本汉旧县也，属太原郡。黄河千里一曲，曲当其阳，故曰阳曲。按此前阳曲县，今忻州定襄县是也，後汉末移於太原县北四十五里阳曲故城是也。後魏又移於今县南四里阳直故城。隋开皇三年改为阳直县，十年又移於今县东北四十里汾阳故县，十六年改阳直县为汾阳县，因汉旧名也。炀帝又改为阳直县，移理木井城，即今县理是也。武德三年，又於今县西十五里分置汾阳县，属并州。七年省阳直县，改汾阳为阳曲县，因汉旧县也。
方山，在县东六十里。
汾水，西自交城县流入，经县西南，去县三十里，又东南入太原县界。
县城，故木井城也，东魏孝静帝筑。城中有井，以木为?，因名之。
狼孟故城，在县东北三十六里。《史记》曰“始皇十五年，大兴兵，至太原，取狼孟”，是也。汉以为县，属太原郡，晋末省。按城左右狭涧幽深，南面大壑，俗谓之狼马涧。旧断涧为城，今馀壁犹存。
故盂城，汉盂县也，本春秋时晋大夫祁氏邑，在县东北八十里。《左传》曰：“晋杀祁盈，遂灭祁氏，分为七县，以盂景为孟大夫。”汉以为县。
石岭镇，在县东北七十里。
盂县，畿。西南至府二百二十里。开元户五千二百七十六。乡十。本汉旧县，属太原郡，後汉及晋不改。按此前盂县，在今县西南阳曲县东北八十里，故盂县城是也。後魏省，地属石艾县。隋开皇十六年分石艾县置原仇县，属辽州，因原仇故城为名，即今县是也。大业二年，改原仇为盂县，因汉旧名，属并州。皇朝因之。武德三年，割并州之盂、寿阳二县於此置受州，贞观八年省受州，盂县复属并州。
白马山，在县东北六十里。《山海经》曰：“白马之山，其阳多玉石，其阴多铁及赤铜，木马之水出焉。”山上有白马关，後魏所置。
原仇山，在县北三十里。出人参、铁钅?。县取此山为名。
滹沱水，西自代州五台县界流入，南去县百里。
县城，本名原仇城，亦名仇由城。按《韩子》曰“智伯欲伐仇由国，道难不通，铸大钟遗之。仇由大悦，除涂将内之，赤章曼支谏不听，断毂而驰，仇由以亡”，盖其地也。
乐平县，畿。西南至府三百里。开元户二千六百八十九。乡五。元和户本汉沾县，属上党郡。沾音丁念反。晋於此置乐平郡，沾县属焉，又别置乐平县。
後魏太武帝省乐平郡及县。（晋）孝明帝於今仪州和顺县重置乐平郡及县，高齐移理沾城，即今县是也。隋开皇十六年，於此置辽州，县属焉。大业二年，省辽州，以乐平属并州。皇朝因之。武德六年属受州，贞观八年省受州，县改属并州。
少山，一名河逄山，在县西南三十里。《福地记》曰：“河逄山，在乐平沾县，高八百丈，可避兵水，此即恒山之佐命也”。
沾岭，在县西三十里。
清漳水，出县西南少山。《山海经》曰：“少山，清漳水出焉。”今按清漳出乐平，浊漳出潞州长子县界。
县城，即汉沾县城也，隋文帝更加修筑。
昔阳故城，一名夕阳城，在县东五十里。《左传》曰：“晋荀吴假道於鲜虞，遂入昔阳，灭肥子绵皋归。”七国时，赵戍於此。